બર્મિંગહમઃ અહીંના અજબેસ્ટન મેદાન પર ગઈ કાલે રમાયેલા મુકાબલામાં ભારત અને પાકિસ્તાન વચ્ચે જે રોમાંચક મેચની આશા રાખવામાં આવી રહી હતી એ જોવા મળી નહીં. ભારત અને પાકિસ્તાન વચ્ચેની ક્રિકેટ મેચ હંમેશાં શ્વાસ અધ્ધર કરી દેનારી હોય છે, પરંતુ ગઈ કાલ રમાયેલી મેચ સંપૂર્ણપણે એકતરફી હતી. પાકિસ્તાનની ઇનિંગ્સની ૨૦ ઓવર બાદ લગભગ નક્કી થઈ ગયું હતું કે પાકિસ્તાન હારી રહ્યું છે અને એ જ થયું. પાકિસ્તાનનો ૧૨૪ રને કારમો પરાજય થયો.